IPhone 12
iPhone 12 i iPhone 12 mini jesu pametni telefoni koje dizajnira, razvija i prodaje Apple Inc. Četrnaesta su generacija iPhonea i nasljednici iPhonea 11. Predstavljeni su 13. oktobra 2020. tokom Appleove virtualne konferencije za medije održane u Apple Parku u Cupertinu (Kalifornija) uz luksuzne modele iPhone 12 Pro i iPhone 12 Pro Max. Prednarudžbe iPhonea 12 počele su 16. oktobra 2020, a u većini zemalja zvanično je pušten u prodaju 23. oktobra 2020. Prednarudžbe iPhonea 12 mini počele su nešto kasnije, 6. novembra 2020, a taj model zvanično je pušten u prodaju 13. novembra 2020. Najveće promjene u odnosu na iPhone jesu novi OLED-ekran umjesto LCD IPS-a, podrška za 5G, MagSafe, čip A14 Bionic, HDR Dolby Vision u 4K pri 30 fps te novi manji model – iPhone 12 mini. Ovo su prvi iPhonei koji ne dolaze s punjačem i slušalicama u kutiji; međutim, u kutiji dolazi adapter s USB-C na Lightning; ova promjena retroaktivno je primijenjena i na ranije modele poput iPhonea XR, 11 i SE druge generacije. Proizvodnja minija prestala je 21. juna 2021. zbog loše prodaje u odnosu na druge modele.